ขอรบกวนสอบถามเกี่ยวกัแม่อายุ 82 ปี ไม่มีโรคประจำตัว น้ำหนัก 69 ก.ก สูง 150 ซ.ม. หลายวันก่อนได้มีการวัดความดันในตอนเช้า สังเกตว่ามีอาการความดันสูงผิดปกติจึงได้วัดทุกเช้าเป็นเวลา 1 อาทิตย์โดยมีค่าเฉลี่ยอยู่ที่ 168/89 หัวใจเต้น 75 ช่วงเช้าพอตอนสายวัดอีกครั้งได้ค่าเฉลี่ยอยู่ที่ 144/83 หัวใจเต้น 74 อยากทราบว่า อาการอย่างนี้เป็นความดันโลหิตสูงหรือไม่? ควรปฏิบัติอย่างไร? ควรรีบไปพบแพทย์หรือไม่?
สวัสดีค่ะ การวัดค่าความดันโลหิตในช่วงเวลาต่างๆ จะแตกต่างกันในแต่ละวันค่ะ ทั้งนี้ หากวัความดันในช่วงที่นอนตอนกลางคืน ค่าก็มักจะต่ำกว่าความดันที่วัดในตอนเช้า และความดันในช่วงบ่ายหรือเย็นก็มักจะสูงกว่าในตอนเช้า เป็นต้นสำหรับค่าความดันโลหิตตัวบนที่เหมาะสมคือไม่เกิน 120 มิลลิเมตรปรอท แต่ในผู้สูงอายุ แนะนำไม่ควรเกิน 140 มิลลิเมตรปรอท ดังนั้นหากวัดได้อยู่ที่ 144 หรือ 168 มิลลิเมตรปรอท ถือว่ามีค่าความดันอยู่ในระดับสูงค่ะส่วนค่าความดันโลหิตตัวล่างที่เหมาะสมคือไม่เกิน 80 มิลลิเมตรปรอท แต่ในผู้สูงอายุ แนะนำไม่ควรเกิน 90 มิลลิเมตรปรอท หากวัดได้อยู่ในช่วง 83-89 ก็ยังถือว่าปกติค่ะสำหรับอัตราการเต้นของหัวใจที่ปกติในขณะพักคือ 60-100 ครั้งต่อนาที ดังนั้น หากวัดอัตราการเต้นหัวใจได้ 74-75 ครั้งต่อนาที ก็ถือว่าปกติดีดังนั้น แนะนำควรลองวัดความดันโลหิตในเวลาเดียวกันของแต่ละวัน โดนแนะนำให้วัดในตอนเช้า หากยังคงวัดได้ค่าความดันโลหิตสูงกว่ากปกติ ก็ควรพาแม่ไปพบแพทย์เพื่อรักษาค่ะนเบื้องต้น ก็ควรพยายามลดปัจจัยที่อาจทำให้เกิดโรคความดันโลหิตสูง เช่น งดสูบบุหรี่ งดดื่มเครื่องดื่มแอลกอฮอล์ทุกชนิด รวมถึงเครื่องดื่มที่มีคาเฟอีน เช่น ชา กาแฟ โกโก้ หลีกเลี่ยงอาหารที่มีไขมันสูง อาหารที่มีรสเค็มหรืออาหารที่มีโซเดียมสูง และออกกำลังกายเบาๆ สม่ำเสมอ เช่น การแกว่งแขน เป็นต้น หากมีน้ำหนักตัวมาก ควรลดน้ำหนักด้วย เป็นต้น